CELEX: 62012TN0319
Language: lv
Date: 2012-07-19 00:00:00
Title: Lieta T-319/12: Prasība, kas celta 2012. gada 19. jūlijā — Spānija/Komisija

22.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 287/32
            
         Prasība, kas celta 2012. gada 19. jūlijā — Spānija/Komisija
   (Lieta T-319/12)
   2012/C 287/60
   Tiesvedības valoda — spāņu
   
      Lietas dalībnieki
   
   
      Prasītāja: Spānijas Karaliste (pārstāvis — A. Rubio González)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2012. gada 8. maija Lēmumu (C)(2012) 3025, galīgā redakcija, par valsts atbalstu SA.22.668 (C 8/2008 — ex NN 4/2008), ko Spānija piešķīrusi uzņēmumam Ciudad de la Luz SA;
            
         
               —
            
            
               piespriest atbildētājai iestādei atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza piecus pamatus.
   
               1)
            
            
               Privātā ieguldītāja kritērija kļūdaina piemērošana, jo Komisija savu vērtējumu ir veikusi, pārsniegdama tai esošās rīcības brīvības robežas.
            
         
               2)
            
            
               Kļūda, vērtējot valsts atbalstu, jo nav ņemts vērā kompleksa trešējā zonā notiekošais.
            
         
               3)
            
            
               Apstrīdētā lēmuma pamatojuma nesniegšana, jo tiek prasīts atgūt atbalstu no kinematogrāfijas darbu producentiem, bet vērtējumā nav nevienas norādes uz šo it kā sniegto atbalstu.
            
         
               4)
            
            
               Pakārtoti, kļūda, vērtējot ieguldījuma saderīgumu ar valstu reģionālā atbalsta pamatnostādnēm, jo nav izvērtēts, vai pārējais atbalsts atbilst privātā ieguldītāja principam.
            
         
               5)
            
            
               Pakārtoti, pamatojuma nesniegšana un atbalsta saderīgumu kļūdains vērtējums, ņemot vērā atbalstam audiovizuālo darbu nozarē piemērojamos tiesību aktus, jo nav izvērtēts, kāpēc apgalvotais atbalsts neesot paredzēts kultūras mērķim.